**Activităţile** care vor face obiectul proiectului dezvoltat în parteneriat sunt atât activităţi eligibile menţionate în Ghidul Solicitantului – Condiţii specifice “„Stagii de practică elevi și studenți în sectorul agroalimentar, industrie și servicii”, cât şi activităţi transversale, adică managementul proiectului, achiziţiile publice şi măsurile specifice pentru informare şi publicitate aferente proiectului.

# Principalele activităţi ce vor fi derulate în cadrul proiectului sunt:

* Elaborarea parteneriatelor/convenţiilor între universitate şi partenerii de practică (potențiali angajatori ai viitorilor absolvenți, în special cu entități din sectoarele economice cu potențial competitiv identificate conform SNC și din domeniile de specializare inteligentă conform SNCDI);
* Organizarea și derularea programelor de învățare la locul de muncă (internship/ trainership, stagii de practică, instruire practică, laborator tehnologic, etc.);
* Organizarea competițiilor profesionale, concursurilor pe meserii;
* Furnizarea de servicii de consiliere și orientare profesională pentru elevi și studenți, axate pe dobândirea de competențe care răspund necesităților pieței muncii;
* Crearea unui sistem de informare coordonată, în ambele sensuri: de la partenerii de practică către universitate, precum și de la universitate către partenerii de practică, pentru a răspunde nevoilor actuale și viitoare ale pieței muncii la nivel regional;
* Pilotarea de soluții inovative de facilitare a practicii, evaluare a competențelor, inclusiv prin intermediul TIC.

Notă: În cadrul prezentului proiect nu se va derula următoarea activitate: Organizarea de stagii de practică în state membre ale Uniunii Europene, unde s-au înregistrat progrese vizibile în domeniul tehnologiilor, industriilor și serviciilor vizate de prezentul apel de proiecte.